rejauldu/bengali-wikipedia huggingface dataset:
ময়মনসিংহ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৬ নং আসন।  সীমানা ময়মনসিংহ-১ আসনটি ময়মনসিংহ জেলার হালুয়াঘাট উপজেলা ও ধোবাউড়া উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩মোঃ দেলোয়ার হোসেন বাংলাদেশ আওয়ামী লীগ ১৯৭৯টি এইচ খান বাংলাদেশ জাতীয়তাবাদী দল ১৯৮৬এমদাদুল হক  জাতীয় পার্টি ১৯৯১ প্রমোদ মানকিন বাংলাদেশ আওয়ামী লীগ ফেব্রুয়ারি ১৯৯৬ আফজাল এইচ খান বাংলাদেশ জাতীয়তাবাদী দল জুন ১৯৯৬ আফজাল এইচ খান বাংলাদেশ জাতীয়তাবাদী দল ২০০১ প্রমোদ মানকিন বাংলাদেশ আওয়ামী লীগ ২০০৮ প্রমোদ মানকিন বাংলাদেশ আওয়ামী লীগ ২০১৪ প্রমোদ মানকিন বাংলাদেশ আওয়ামী লীগ ২০১৬ উপ-নির্বাচন জুয়েল আরেং বাংলাদেশ আওয়ামী লীগ  ২০১৮ জুয়েল আরেং বাংলাদেশ আওয়ামী লীগ২০২৪মাহমুদুল হক সায়েমস্বতন্ত্র   নির্বাচন   ২০২০-এর দশকে নির্বাচন    ২০১০-এর দশকে নির্বাচন   প্রমোদ মানকিন ২০১৬ সালের ১১ মে মাসে মারা যান। উপনির্বাচনে তার ছেলে জুয়েল আরেং সাংসদ নির্বাচিত হন।  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে প্রমোদ মানকিন বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে ময়মনসিংহ-১  বিষয়শ্রেণী:ময়মনসিংহ জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
Usage  Template  displays the number of Featured articles, the number of Featured  lists and the number of Good articles (and their sum) on Wikipedia. In addition it displays the ratios of the total number of articles on Wiki to those numbers.  The template has the following options:  {{Counter|FA}}—the number of Featured articles (currently );<p> {{Counter|FL}}—the number of Featured lists (currently );<p> {{Counter|GA}}—the number of Good articles (currently );<p> {{Counter|SUM}}—their sum;<p> {{Counter|RFA or RFL or RGA or RSUM}}—the corresponding ratios;<p> when used without parameters it gives the total number of articles in Wikipedia.   See also  <p> <p> <p>  বিষয়শ্রেণী:উইকিপিডিয়া উপযোগ টেমপ্লেট
কিথ ডেভিড বয়েস (; জন্ম: ১১ অক্টোবর, ১৯৪৩ - মৃত্যু: ১১ অক্টোবর, ১৯৯৬) বার্বাডোসের সেন্ট পিটারের ক্যাসলে এলাকার জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ থেকে ১৯৭৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেট অংশগ্রহণ করেছেন কিথ বয়েস।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ইংরেজ কাউন্টি ক্রিকেটে এসেক্সের প্রতিনিধিত্ব করেছেন। খেলায় তিনি ডানহাতে ব্যাটিং ও ডানহাতে ফাস্ট মিডিয়াম বোলিং করতেন।   কাউন্টি ক্রিকেট  লিস্ট এ ক্রিকেটর খেলায় প্রথম ব্যক্তি হিসেবে আট উইকেট লাভ করেছিলেন কিথ বয়সে। ১৯৭১ সালে এসেক্সের সদস্যরূপে ল্যাঙ্কাশায়ারের বিপক্ষে খেলে তিনি ২৬ রানে ৮ উইকেট দখল করে এ কৃতিত্ব অর্জন করেন। একদিনের ইনিংসে কোন খেলোয়াড়ই পরবর্তী ষোল বছরে এ কৃতিত্বে ভাগীদার হতে পারেননি। পরবর্তীতে কেন্টের ডেরেক আন্ডারউড স্কটল্যান্ডের বিপক্ষে ৩১ রানে ৮ উইকেট লাভ করেছিলেন।   আন্তর্জাতিক ক্রিকেট  তিনি ওয়েস্ট ইন্ডিজ ক্রিকেট দলের পক্ষ হয়ে ১৯৭১ থেকে ১৯৭৬ সময়কালের মধ্যে ২১টি টেস্ট ও ৮টি একদিনের আন্তর্জাতিকে অংশগ্রহণ করেন। ১৯ মার্চ, ১৯৭১ তারিখে ভারতের বিপক্ষে টেস্ট ক্রিকেটে অভিষেক ঘটে তার।  ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরের শিরোপো বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। চূড়ান্ত খেলায় অস্ট্রেলিয়ার বিপক্ষে দূর্দান্ত বোলিং করে তিনি ৪ উইকেট লাভ করেছিলেন।   ব্যক্তিগত জীবন  ট্রেভর বেইলি'র মাধ্যমে এসেক্স দলে যোগ দেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।  আঘাতপ্রাপ্তির পর তিনি নিজ দ্বীপ বার্বাডোসে ফিরে যান। সেখানে তিনি অনেকগুলো ব্যক্তিগত সমস্যার মুখোমুখি হন। ব্যক্তিগত জীবনে তিনি দুইবার বৈবাহিক সম্পর্ক স্থাপন করেন। তার দুই কন্যা ছিল।"Obituary: Keith Boyce", The Independent, 22 October 1996 ১১ অক্টোবর, ১৯৯৬ তারিখে বার্বাডোসের স্পেইটসটাউনো যকৃতের রোগে আক্রান্ত হয়ে ৫৩ বছর বয়সে কিথ বয়েসের দেহাবসান ঘটে তার।   তথ্যসূত্র    আরও দেখুন   রয় ফ্রেডেরিক্স  ১৯৭৫ ক্রিকেট বিশ্বকাপ  ওয়েস্ট ইন্ডিজ ক্রিকেট দল  উইজডেন বর্ষসেরা ক্রিকেটার   বহিঃসংযোগ       বিষয়শ্রেণী:১৯৪৩-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সেন্ট পিটার, বার্বাডোসের ব্যক্তিত্ব বিষয়শ্রেণী:টি. এন. পিয়ার্স একাদশের ক্রিকেটার
পাতি কার্পু  বা পাতি কার্ফু (বৈজ্ঞানিক নাম: Cyprinus carpio) (ইংরেজি: Common carp) হচ্ছে Cyprinidae পরিবারের Cyprinus গণের একটি স্বাদুপানির মাছ।  বর্ণনা দেহ মোটা ও চাপা। মাথা মধ্যম আকৃতির ও ত্রিকোণাকার; তুণ্ড ভোঁতা ও গোলাকার। মুখ ছোট তির্যক ও প্রক্ষেপণশীল; ঠোঁট পুরু ও মাংসল।  বিস্তৃতি পাতি কার্পু এশিয়ার গ্রীষ্মমণ্ডলীর মাছ। চীনের স্বদেশী মাছ। বর্তমান এ মাছ পৃথিবীর শীত ও গ্রীষ্ম উভয় অঞ্চলে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:এশিয়ার মাছ বিষয়শ্রেণী:চীনের মাছ বিষয়শ্রেণী:স্বাদু পানির মাছ বিষয়শ্রেণী:বাণিজ্যিক মাছ বিষয়শ্রেণী:১৭৫৮-এ বর্ণিত মাছ বিষয়শ্রেণী:কোরিয়ার মাছ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
স্পেকট্রাম মল (পূর্বে গ্র্যান্ড ভেনাস মল নামে পরিচিত) হল পেরাম্বুর, চেন্নাই, ভারতের একটি শপিং মল। এটি উত্তর চেন্নাইয়ের প্রথম মল।  পেরাম্বুরের পেপার মিলস রোডে পূর্বের ভেনাস থিয়েটারের জায়গায় মলটি তৈরি করা হয়েছিল।  এতে ২০০টি গাড়ি এবং ৮০০টি মটরসাইকেল ধারণক্ষমতা সহ দুই স্তরের বেসমেন্ট পার্কিং রয়েছে।  মলটি গঙ্গা ফাউন্ডেশন দ্বারা উন্নত এবং প্রচার করা হয়।  মলে দোকানের মধ্যে বিগ বাজার রয়েছে  মলটি ২০১১ সালের সেপ্টেম্বরে গ্র্যান্ড ভেনাস মল হিসাবে চালু হয়েছিল। একে স্পেকট্রাম মল হিসাবে পুনঃব্র্যান্ড করা হয়েছিল এবং আনুষ্ঠানিকভাবে এর মাল্টিপ্লেক্সে এস২ সিনেমা সহ সেপ্টেম্বর ২০১২ সালে চালু হয়েছিল।    তথ্যসূত্র   বিষয়শ্রেণী:চেন্নাইয়ের বিপণিবিতান
লি চিয়ামান (; জন্ম: ১৮ আগস্ট ১৯৯৭) হলেন একজন চীনা তীরন্দাজ, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৮ সালে তীরন্দাজীতে অভিষেক করা চিয়ামান চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন লি চিয়ামান ১৯৯৭ সালের ১৮ই আগস্ট তারিখে চীনের বেইজিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন চিয়ামান চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৬৭ পয়েন্ট নিয়ে তিনি ৯ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৬তম স্থান অধিকারী ডেনমার্কের কিরস্তিনে দ্যান্সত্রপ আন্দেরসেনের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে আলেহান্দ্রা ভালেনসিয়ার কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি আন ছিশুয়ান এবং ইয়াং শিয়াওলেইয়ের সাথে চীনা দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৬টি ১০ পয়েন্ট অর্জন করে সর্বমোট ১৯৯৬ পয়েন্ট নিয়ে ২য় স্থান অধিকার করেছিল। অতঃপর কোয়ার্টার-ফাইনালে তারা ইন্দোনেশিয়াকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে মেক্সিকোর বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।  তথ্যসূত্র  বহিঃসংযোগ    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী তীরন্দাজ বিষয়শ্রেণী:চীনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:চীনের এশিয়ান গেমস ব্রোঞ্জপদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:বেইজিংয়ের ক্রীড়াবিদ বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০১৪ গ্রীষ্মকালীন যুব অলিম্পিকের তীরন্দাজ
মারিয়া মাগদালেনা গুজমান গারজা (১৬ মে ১৯৩১– ১২ মার্চ ২০১৫), খুব পরিচিত মাগদা গুজমান হিসেবে,হলেন একজন  মেক্সিকান চলচ্চিত্র এবং টেলিভিশন অভিনেত্রী।তিনি অ্যামোর ব্রাভিওতে রেপুগিও চাভেজের অভিনয় করেছেন।তিনি সেটির জন্য বেশি পরিচিত।৮৩ বছর বয়সে গুজমান হার্ট এ্যাটাকে মেক্সিকোর মেক্সিকো সিটিতে মৃত্যু বরণ করেন।Obituary, emol.com; সংগ্রহীত ১৩ মার্চ ২০১৫।  পুরস্কার ও মনোয়ন  বছর পুরস্কার  বিষয়শ্রেণীমনোয়নফলাফল ১৯৫৫অ্যারিয়েল অ্যাওয়ার্ড]সেরা সেরা সমর্থক অভিনেত্রী লা দুদা rowspan=3  ১৯৫৬  সংক্ষিপ্ত অভিনয়ে সেরা অভিনেত্রী  লা ভিদা নো ভালে নাদা ১৯৬৩TVyNovelas Awardsসেরা মহিলা প্রতিদ্বন্দ্বী  আল ফাইনাল দেল অ্যাকরো আইরিশ  ১৯৮৬ সেরা প্রথম অভিনেত্রী তু ও নাদি  rowspan=3  ২০১১ Para volver a amar (telenovela)|পারা ভোলবের আ আমার২০১৩Premios ACE (New York) সেরা চরিত্রগত অভিনেত্রী  আমোর ব্রাভিয়ো  তথ্যসূত্র  বহিযোগ  বিষয়শ্রেণী:১৯৩১-এ জন্ম বিষয়শ্রেণী:২০১৫-এ মৃত্যু বিষয়শ্রেণী:মেক্সিকান অভিনেত্রী বিষয়শ্রেণী:মেক্সিকান চলচ্চিত্র অভিনেত্রী বিষয়শ্রেণী:২১শ শতাব্দীর মেক্সিকান অভিনেত্রী বিষয়শ্রেণী:মেক্সিকান টেলিভিশন অভিনেত্রী বিষয়শ্রেণী:মেক্সিকান মঞ্চ অভিনেত্রী
কালিনিনগ্রাদ (; প্রাক্তন জার্মান নাম: Königsberg; ইডিশ: קעניגסבערג, কেনিগ্‌সবের্গ; ; প্রাচীন প্রুশীয়: ) রাশিয়ার কালিনিনগ্রাদ ওবলাস্তের প্রশাসনিক কেন্দ্র। এটি ইউরোপের উত্তরাংশে বাল্টিক সাগরের উপকূলে পোল্যান্ড এবং লিথুয়ানিয়ার মাঝে অবস্থিত একটি রুশ ছিটমহল (বহিঃস্থ ধরনের)। এটি বাল্টিক সাগরের একটি খাঁড়ি ভিস্তুলা লেগুনে পতিত প্রেগোলিয়া নদীর মোহনায় অবস্থিত।  মধ্যযুগে এখানে একটি প্রাচীন প্রুশীয় লোকালয় ছিল। পরবর্তীতে এটি প্রুশিয়া ডিউকরাজ্যের রাজধানী শহরে পরিণত হয়। পরে এটি পূর্ব প্রুশিয়া রাজ্যের রাজধানী ছিল। কিন্তু ২য় বিশ্বযুদ্ধের সময় এটির ব্যাপক ক্ষয়ক্ষতি হয়। এ সময় রাশিয়া শহরটি দখলে নিয়ে নেয় এবং এর লক্ষ লক্ষ জার্মান অধিবাসী ১৯৪৪ থেকে ১৯৫০ সালের মধ্যে হয় পালিয়ে যায় কিংবা তাদেরকে শহর থেকে রুশরা বিতাড়িত করে। বর্তমানে এটি মূলত রুশ অধ্যুষিত একটি শহর যার মোট জনসংখ্যা (রুশ ২০১০ জনগণনা অনুযায়ী) প্রায় ৪ লক্ষ ৩১ হাজার।  শহরটি ২০১৮ ফিফা বিশ্বকাপের কিছু খেলা আয়োজন করে।  তথ্যসূত্র  বহিঃসংযোগ  Kaliningrad travel guide   বিষয়শ্রেণীবাল্টিক সাগরের বন্দর শহর এবং নগর    বিষয়শ্রেণী:পূর্ব প্রুশিয়া বিষয়শ্রেণী:১২৫০ দশকের প্রতিষ্ঠিত জনবহুল স্থান বিষয়শ্রেণী:১২৫৫-এ ইউরোপের প্রতিষ্ঠান বিষয়শ্রেণী:রুশ এবং সোভিয়েত নৌবাহিনীর ঘাঁটি বিষয়শ্রেণী:রাশিয়া বন্দর শহর ও নগর বিষয়শ্রেণী:রাশিয়া জনসংখ্যা উপকূলবর্তী স্থান বিষয়শ্রেণী:হানসেটিক লীগের সদস্য
মকবুল হোসেন চৌধুরী (১৮৯৮-২০ ডিসেম্বর ১৯৫৭) ব্রিটিশ ভারতের সাংবাদিক, খেলাফত আন্দোলন নেতা, ভাষাসৈনিক ও রাজনীতিক যিনি ১৯৩৭ সালে আসাম ব্যবস্থাপক পরিষদের এম এল এ ছিলেন। তিনি ছিলেন সিলেট কেন্দ্রীয় মুসলিম সাহিত্য সংসদের অন্যতম প্রতিষ্ঠাতা।   প্রাথমিক জীবন  মকবুল হোসেন চৌধুরী ১৮৯৮ সালে সুনামগঞ্জের তাহিরপুরের বিন্নাকুলি গ্রামে জন্মগ্রহণ করেন। তার পিতা আবুল হোসেন চৌধুরী এবং মাতা আজিজুন্নেছা চৌধুরী।  ১৯১৯ সালে তিনি সুনামগঞ্জ সরকারি জুবিলী উচ্চ বিদ্যালয় থেকে এন্ট্রাস পরীক্ষায় উত্তীর্ণ হন। এমসি কলেজে অধ্যয়নকালে তিনি  ১৯২০ সালে খিলাফত আন্দোলনে যোগদান করেন।  মকবুল হোসেন চৌধুরীর স্ত্রী শফিকুন্নেসা চৌধুরী, বড় ছেলে ফারুক চৌধুরী, মেঝো ও ছোট মেয়ে রোকেয়া সামাদ, আসিয়া চৌধুরী ও আসমা হোমায়েরা চৌধুরী। মেঝো ছেলে হোসেন তওফিক চৌধুরী সাংবাদিক, আইনজীবী ও কলামিস্ট। ছোট ছেলে হাসান শাহরিয়ার বাংলাদেশের জাতীয় প্রেসক্লাবের সভাপতি ছিলেন।   কর্মজীবন  মকুবল হোসেন চৌধুরী ছিলেন সিলেট কেন্দ্রীয় মুসলিম সাহিত্য সংসদের অন্যতম প্রতিষ্ঠাতা। তিনি বাংলাদেশের অন্যতম প্রাচীন পত্রিকা সিলেটের ‘যুগভেরী’র (১৯৩২) প্রথম সম্পাদক। এর আগে তিনি সিলেটের ‘যুগবাণী’ (১৯২৫) ও কলকাতার দৈনিক ‘ছোলতান’ (১৯৩০)-এর সম্পাদক ছিলেন। পরবর্তীকালে তিনি ‘সিলেটপত্রিকা’ (১৯৫৭) সম্পাদনা করেন।  তিনি ইন্ডিয়ান জার্নালিস্ট এসোসিয়েশনের সাম্প্রদায়িক সম্প্রীতি বিভাগের যুগ্ম সম্পাদকের দার্য়িত্ব পালন করেন।   রাজনৈতিক জীবন  ১৯২০ সালে তিনি সিলেটের প্রতিনিধি দলের সদস্য হিসেবে ভারতের নাগপুওে অনুষ্ঠিত সর্ব ভারতীয় কংগ্রেস সম্মেলনে যোগদান করেন। সরকার বিরোধী বক্তব্য দেয়ার অভিযোগে ব্রিটিশরাজ তাকে দু’বছর কারারুদ্ধ করে রাখেন।  ১৯৩৭ সালে তিনি মুসলিম লীগের মনোনয়ন নিয়ে আসাম ব্যবস্থাপক পরিষদের এমএলএ নির্বাচিত হন। সিলেটে অনুষ্ঠিত গণভোটে সিলেটকে পাকিস্তানের অন্তর্ভুক্ত করার ক্ষেত্রে ১৯৪৬ সালে তিনি সক্রিয় ভূমিকা পালন করেন।  ২১ ফেব্রুয়ারি ১৯৫২ সালে তিনি সুনামগঞ্জে ভাষা আন্দোলনের নেতৃত্ব দেন ও রাষ্ট্রভাষা বাংলার দাবিতে মিছিলকারীদের উপর গুলিবর্ষণ ও হত্যার প্রতিবাদে মুসলিম লীগ থেকে পদত্যাগ করেন। ২৬ ফেব্রুয়ারি ১৯৫২ সালে তার নেতৃত্বে  সুনামগঞ্জের অনুষ্ঠিত ছাত্র জনতার প্রতিবাদ সভা অনুষ্ঠিত হয়।   গ্রন্থ  মকুবল হোসেন চৌধুরীর উল্লেখযোগ্য গ্রন্থের মধ্যে রয়েছে:   খোলাফায়ে রাশেদীন  মাল্টার বন্দী  কুরআন পরিচয়   ইসলামী জীবনাদর্শ  জ্ঞানবাণী   মৃত্যু  মকুবল হোসেন চৌধুরী ২০ ডিসেম্বর ১৯৫৭ সালে মৃত্যুবরণ করেন।   তথ্যসূত্র    বহিঃসংযোগ    বাংলাপিডিয়ায় -মকবুল হোসেন চৌধুরী  বিষয়শ্রেণী:১৮৯৮-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:সিলেটের ব্যক্তি বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাঙালি রাজনীতিবিদ বিষয়শ্রেণী:বাঙালি সাংবাদিক বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:সুনামগঞ্জ জেলার ব্যক্তি
পারমাণবিক অস্ত্র বিলুপ্তির লক্ষ্যে আন্তর্জাতিক প্রচারাভিযান বা ইংরেজি ভাষায় ইন্টারন্যাশনাল ক্যাম্পেইন টু অ্যাবোলিশ নিউক্লিয়ার ওয়েপন্‌স (সংক্ষেপে আইক্যান) হল বিশ্বব্যাপী নাগরিক সমাজের একটি জোট যারা নিরবচ্ছিন্নভাবে পারমাণবিক অস্ত্র নিষিদ্ধকরণ চুক্তিতে  (নিউক্লিয়ার ওয়েপনস প্রোহিবিশন ট্রিটি) সকলের আনুগত্য এবং পূর্ণ বাস্তবায়নের জন্য কাজ করছে। এই আন্দোলনটি ২০০৭ সালে চালু হয় এবং ২০১৯ পর্যন্ত ১০৩টি দেশে এর ৫৩২টি সহযোগী সংস্থা রয়েছে।  সংস্থাটি "পারমাণবিক অস্ত্রের ভয়াবহ পরিণতির বিষয়ে দৃষ্টি আকর্ষণ করা এবং এই অস্ত্রকে নিষিদ্ধ করার লক্ষ্যে চুক্তি সম্পাদনের চেষ্টার" জন্য ২০১৭ সালে শান্তিতে নোবেল পুরস্কার লাভ করে।  মিশন থাম্ব|পারমাণবিক অস্ত্রের বিস্ফোরণের জাপানের হিরোশিমা শহরের অবস্থার একটি চিত্র আইক্যানের প্রতিষ্ঠাতাগণ ১৯৯৭ সালে বিরোধী কর্মীদের খনি নিষেধাজ্ঞা চুক্তিতে স্থলমাইন নিষিদ্ধকরণের লক্ষ্যে আন্তর্জাতিক প্রচারাভিযান (ইন্টারন্যাশনাল ক্যাম্পেইন টু ব্যান ল্যান্ডমাইন্স)-এর সাফল্য দ্বারা অনুপ্রাণিত হয়। তারাও একই ধরনের প্রচারাভিযানের আদল গ্রহণ করে।  গঠন thumb|অস্ট্রেলিয়ার মেলবোর্নে আইক্যানের উদ্বোধন, ২০০৭। থাম্ব|২০১৪ সালে মেক্সিকোতে ICAN এর ক্যাম্পেইন ২০০৬ সালের সেপ্টেম্বর মাসে ১৯৮৫ সালের শান্তিতে নোবেল পুরস্কার বিজয়ী সংস্থা পারমাণবিক যুদ্ধ প্রতিরোধের লক্ষ্যে আন্তর্জাতিক চিকিৎসকবৃন্দ (ইন্টারন্যাশনাল ফিজিসিয়ানস ফর দ্য প্রিভেনশন অব নিউক্লিয়ার ওয়ার) ফিনল্যান্ডের হেলসিঙ্কিতে তাদের দ্বিবার্ষিক কংগ্রেসে বিশ্বব্যাপী আইক্যান চালু করার প্রস্তাব গ্রহণ করে। আইক্যান সার্বজনীনভাবে দুটি অনুষ্ঠান আয়োজনের মাধ্যমে শুরু হয়। প্রথমটি ছিল ২০০৭ সালের ২৩ এপ্রিল অস্ট্রেলিয়ার মেলবোর্নে, যেখানে এই প্রচারাভিযান শুরুর জন্য তহবিল গঠন করা হয় এবং দ্বিতীয়টি ছিল ভিয়েনায় ২০০৭ সালের ৩০ এপ্রিল পারমাণবিক অস্ত্র বিস্তার রোধ চুক্তি (নিউক্লিয়ার নন-প্রলিফারেশন ট্রিটি) রাষ্ট্রসমূহের সভা। পৃথিবীর প্রায় সকল অঞ্চলে বিভিন্ন দেশে জাতীয় প্রচারাভিযান অনুষ্ঠিত হয়।  সদস্যপদ ও সমর্থন আইক্যান ১০৩টি দেশের ৫৩২টি সহযোগী সংস্থা নিয়ে গঠিত। প্রচারাভিযানটি  মূল দল সুইজারল্যান্ডের জেনেভায় অবস্থান করে এবং সেখান থেকে তাদের কাজ পরিচালনা করে।  তথ্যসূত্র  বহিঃসংযোগ   Official website  বিষয়শ্রেণী:নিউক্লীয় অস্ত্র বিরোধী আন্দোলন বিষয়শ্রেণী:নিউক্লীয় অস্ত্র নীতি বিষয়শ্রেণী:শান্তিতে নোবেল পুরস্কার প্রাপ্ত সংস্থা বিষয়শ্রেণী:নোবেল পুরস্কার বিজয়ী সংস্থা বিষয়শ্রেণী:২০০৭-এ প্রতিষ্ঠিত সংগঠন বিষয়শ্রেণী:নোবেল শান্তি পুরস্কার বিজয়ী সংস্থা বিষয়শ্রেণী:সুইজারল্যান্ডীয় নোবেল বিজয়ী
কোলাতা (ಕೋಲಾಟ) হল দক্ষিণ ভারতের পশ্চিম উপকূলে অবস্থিত কর্ণাটক রাজ্যের ঐতিহ্যবাহী লোকনৃত্য। এই লাঠি নৃত্য হল এক ধরনের বীরত্বের নৃত্য।   বর্ণনা কোলাতা নাচ এর উত্তর ভারতীয় প্রতিরূপ ডান্ডিয়া রাস থেকে কিছুটা ভিন্ন। এই নৃত্য দুটি ধরনে দেখতে পাওয়া যায়। প্রথম নাচটি রঙিন লাঠি দিয়ে সঞ্চালিত হয় এবং সাধারণত পুরুষ এবং মহিলা উভয়ই একসাথে এই নাচে জড়িত থাকে, এটি অপেক্ষাকৃত সহজ কোলাতা নৃত্য। দ্বিতীয় ক্ষেত্রে, লোকগানের সঙ্গে নাচতে নাচতে কেবল পুরুষরাই লাঠি খেলে, এই লাঠি খেলা অত্যন্ত পরিশ্রম সাপেক্ষ। এখানে লাঠিগুলি মোটা থাকে এবং যথেষ্ট শক্তিশালী লোক ছাড়া এই খেলা চালিয়ে যাওয়া কঠিন।  কর্ণাটকের সহজ কোলাতা নৃত্যের জন্য অত্যন্ত জনপ্রিয় সঙ্গীত হল 'চেলুভায়া চেলুভো তানি তান্দানা', 'কোলু কোলান্না কোলু কোলে' ইত্যাদি। পুরুষদের কোলাতা নাচে যে গানগুলি গাওয়া হয় সেগুলি হল 'ইন্দরা গান্ধী কোন্দাভান্না', 'বেলিসালাগোন্ডা করে বেজা' ইত্যাদি।  সারা বিশ্বে উগাদি এবং কন্নড় রাজ্যোৎসব অনুষ্ঠানের জন্য কন্নড় কুটদের দ্বারা চেলুভায়্যা চেলুভো তানি তান্দানা কোলাতা, অর্থাৎ সহজ কোলাতা  পরিবেশিত হয়।  নৃত্য পদ্ধতি হাতে দুটি লাঠি নিয়ে, প্রতিটি নর্তকী / নর্তক বিভিন্ন ভঙ্গিমায় এবং ছন্দে লাঠিতে আঘাত করতে পারে। নাচের ধরনে যথেষ্ট নমনীয়তা রয়েছে, সেই সঙ্গে গানেও। মহীশূর, মাণ্ডিয়া এবং হাসান জেলার ভোক্কালিগা, নায়ক ও গোল্লা সম্প্রদায়ের সদস্যরা কোলাতায় শ্রেষ্ঠত্ব অর্জন করেছে। এইসঙ্গে উত্তর কর্ণাটকের হাল্লাক্কি গৌড়া সম্প্রদায় এবং কুর্গের কোদাভা গোষ্ঠী কোলাতা নৃত্যে বিখ্যাত। অনেক ধরনের কোলাতা আছে, যেমন জাডে (জা - ডে) কোলাতা যার অর্থ ঝাঁকি কোলাতা। এই সময় লোকেরা লম্বা স্কার্ফ হাতে ধরে নিজেদের ঝাঁকুনি দেয়। এই ঝাঁকুনির ফলে একটি ভাঁজ গঠন করে। মাছের লাঙ্গুলের মতো কোলাতা সহ অনেক ধরনের জাডে কোলাতা রয়েছে। তথ্যসূত্র  বিষয়শ্রেণী:ভারতের নৃত্য বিষয়শ্রেণী:কর্ণাটকের সংস্কৃতি
চট্টগ্রাম পল্লী বিদ্যুৎ সমিতি-২ বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। চট্টগ্রাম পল্লী বিদ্যুৎ সমিতি-২ চট্টগ্রাম বিভাগের চট্টগ্রাম জেলায় ৪টি জোনাল অফিস, ৩টি সাব-জোনাল অফিস, ১টি এরিয়া অফিস এবং ২২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চট্টগ্রাম পল্লী বিদ্যুৎ সমিতি-২ প্রতিষ্ঠিত হয় ৩ এপ্রিল, ১৯৮৫ সালে এবং বানিজ্যিকভাবে বিদ্যুতায়িত হয় ৭ সেপ্টেম্বর, ১৯৮৬ সালে।   ইতিহাস  চট্টগ্রাম পল্লী বিদ্যুৎ সমিতি-২ এর যাত্রা শুরু হয় ১৯৮৫ সালে। এ সমিতির অধীনে ৩টি উপজেলা, ৫০টি ইউনিয়ন ও ৪৪৯টি গ্রাম রয়েছে। এর সদর দপ্তর চট্টগ্রামের রাউজানে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  ফটিকছড়ি জোনাল অফিস  রাঙ্গুনিয়া জোনাল অফিস  নোয়াপাড়া জোনাল অফিস  আজাদীবাজার জোনাল অফিস   সাব-জোনাল অফিসসমূহ   নাজিরহাট সাব-জোনাল অফিস  দাতমারা সাব-জোনাল অফিস  দামাইরহাট সাব-জোনাল অফিস   এরিয়া অফিসসমূহ   গহিরা এরিয়া অফিস   গ্রাহক সংখ্যা  চট্টগ্রাম পল্লী বিদ্যুৎ সমিতি-২ এর প্রায় চার লক্ষ আবাসিক গ্রাহক রয়েছে।   অন্যান্য তথ্য   মোট আয়তন: ১৩৪৭.৭২৫ বর্গকিলোমিটার  সিষ্টেম লস: ১০.৫৬% (বার্ষিক গড়)  উপকেন্দ্র: ১৫টি  উপকেন্দ্রের ক্ষমতা: ১৮০ এমভিএ   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
মার্ডার ইন মাহিম হল মুস্তাফা নিমুচওয়ালা এবং উদয় সিং পাওয়ারের লেখা এবং রাজ আচার্য পরিচালিত জিও সিনেমা- এর একটি ২০২৪ সালের হিন্দি ভাষার ক্রাইম ড্রামা টিভি সিরিজ ।  বিজয় রাজ, আশুতোষ রানা, শিবানী রঘুবংশী এবং শিবাজি সাটম এতে অভিনয় করেছেন।   এটি ১০ মে ২০২৪ এ মুক্তি পায়।    সারমর্ম  পুলিশ অফিসার শিবাজিরাও জেন্ডে এবং তার বন্ধু, অবসরপ্রাপ্ত সাংবাদিক পিটার ফার্নান্দেস, মুম্বাইয়ের অন্ধকার দিকের একটি হত্যা মামলায় ঢুকে যান। জেরি পিন্টোর অত্যন্ত প্রশংসিত বইয়ের উপর ভিত্তি করে একটি আকর্ষণীয় গল্পে সিরিজটি নির্মাণ করা হয়েছে।   অভিনেতা    বিজয় রাজ - শিবাজিরাও জেন্ডে  আশুতোষ রানা - পিটার ফার্নান্দেস  শিবানী রঘুবংশী - ফিরদাউস রাব্বানি  শিবাজি সাতাম - দুল্লার জেন্দে (শিবাজিরাও এর বাবা )  মিলি চরিত্রে দিব্য জগদেল  স্মিতা তাম্বে  রাজেশ খাটার - লেসলি    সোনাল ঝা - শাহীন    বেনাফশা সুনওয়ালা-রেহানা  রোহান ভার্মা-সুনীল  অশিতোশ গায়কোয়াড় - ইউনিট    নিশান্ত কখান্দুজা-ভাইরালভিরা   মুক্তি  ১০ মে ২০২৪ -এ জিও সিনেমা এ মার্ডার ইন মাহিম মুক্তি পায়    অভ্যর্থনা  শিলাজিৎ মিত্র বা দ্য হিন্দু তার পর্যালোচনায় বলেছিলেন যে "জেরি পিন্টোর উপন্যাসের এই (বেশিরভাগ) বিশ্বস্ত রূপান্তরটিতে সত্যিই একটি দুর্দান্ত অপরাধ অনুষ্ঠানের সূক্ষ্মতা এবং নৈপুণ্যের অভাব রয়েছে।"   পিঙ্কভিলার রিশিল জোগানি ৫-এর মধ্যে ৩.৫ রেট করেছেন।   টাইমস নাও- এর সৌম্যব্রত গুপ্তা ৩/৫ রেট দিয়েছেন।    তথ্যসূত্র    বহিঃসংযোগ     বিষয়শ্রেণী:হিন্দি ভাষার টেলিভিশন অনুষ্ঠান
মোকামিয়া বাংলাদেশের বরগুনা জেলার অন্তর্গত বেতাগী উপজেলার একটি ইউনিয়ন।   আয়তন  মোকামিয়া ইউনিয়নের আয়তন ৫,১৫৭ একর।   প্রশাসনিক কাঠামো  মোকামিয়া ইউনিয়ন বেতাগী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মোকামিয়া ইউনিয়নের মোট জনসংখ্যা ১৪,১৬৫ জন। এর মধ্যে পুরুষ ৬,৮৫৩ জন এবং মহিলা ৭,৩১২ জন। মোট পরিবার ৩,৩৫৩টি।   শিক্ষা  ২০১১ সালের আদমশুমারি অনুযায়ী মোকামিয়া ইউনিয়নের সাক্ষরতার হার ৫৯.৪%।   বিদ্যালয়   মোকামিয়া মাধ্যমিক বিদ্যালয়   আরও দেখুন   বেতাগী উপজেলা  বেতাগী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:বেতাগী উপজেলার ইউনিয়ন
হাজরা মারুর (     ; " )" (১৭ জানুয়ারী ১৯৩০ - ১৫ সেপ্টেম্বর ২০১২)  ছিলেন একজন পাকিস্তানি নারীবাদী লেখক।   ব্যক্তিগত জীবন  হাজরা মাশরুর জন্ম ১৯৩০ সালের ১৭ জানুয়ারী ভারতের লখনউতে।  তার পিতার নাম ডাঃ সৈয়দ তাহহুর আলী খান। যিনি ছিলেন একজন ব্রিটিশ সেনাবাহিনী মেডিকেল চিকিৎসক। তিনি হঠাৎ হার্ট অ্যাটাক করেন এবং তিনি মারা যান। তাঁর আরও পাঁচ বোন ছিলেন খাদিজা মাস্তর তার এক প্রখ্যাত লেখক বোন। এছাড়া  খাদিজা মাস্তর  একজন কবি, নাট্যকার এবং একটি সংবাদপত্রের বিভাগীয় প্রধান লেখক। তার পরিবার মূলত তার মায়ের দ্বারা উত্থাপিত হয়েছিল। তিনি ছোটবেলা থেকেই লেখালেখি শুরু করেছিলেন।   ১৯৪৭ সালে পাকিস্তানের স্বাধীনতার পরে, তিনি এবং তার বোনরা পাকিস্তানে চলে যান এবং লাহোরে স্থায়ী হন।  তাঁর বইয়ে একজন উর্দু লেখক লিখেছেন যে হাজরা বিখ্যাত উর্দু কবি সাহির লুধিয়ানভীর সাথে জড়িত ছিলেন তা কেউ জানত না।  কিন্তু একবার সাহিত্যের সমাবেশে লুধিয়ানভি একটি শব্দ ভুলভাবে উচ্চারণ করলে হাজরা তার সমালোচনা করেন এবং তিনি ক্রুদ্ধ হন। পরে, তিনি ২৮ বছর ধরে দৈনিক ডনের সম্পাদক ছিলেন। তিনি আহমেদ আলী খানকে বিয়ে করেছিলেন। ২০০৭ সালে তাঁর মৃত্যুর আগে তারা ৫৭ বছর ধরে বিবাহিত জীবন কাটিয়েছিল । তাদের দুটি মেয়ে রয়েছে। তিনি উর্দু সাহিত্যের ইতিহাসের খ্যাতিমান লেখক খাদিজা মাস্তুরের ছোট বোন ছিলেন।     পেশা  হাজরা মাশরুর ছোট বেলা থেকেই ছোট গল্প লেখা শুরু করেছিলেন। উর্দু সাহিত্য চক্র থেকে সাহিত্য ম্যাগাজিনে প্রকাশিত তার ছোট গল্পগুলি খুবই প্রশংসা পেয়েছিল। তিনি আহমেদ নাদিম কাসমীর সাথে সাহিত্য পত্রিকা নাকোশ সম্পাদনা করেছেন। কাসমীর তাঁর ও তাঁর বোনের বন্ধু ছিলেন।  তাঁর লেখাগুলির কারণে তিনি বিরাজমান মুসলিম সমাজে বিতর্কিত হয়ে উঠলে পুরুষ-দাপুটে দলগুলি তাকে আক্রমণ করে। তিনি উর্দু সাহিত্য এবং উর্দু কথাসাহিত্যের ইতিহাসে সাহসী কল্পনা এবং অপ্রচলিত উপায়ে ছোট গল্প লেখার মাধ্যমে নিজের স্থান তৈরি করেছিলেন। তিনি খুবই সহজ গদ্য রচনা করতেন অথচ সেগুলো হতো কার্যকর গদ্য রচনা। তার লেখার পদ্ধতি ছিল ডাউন-টু-আর্থ পদ্ধতি।  তিনি বেশ কয়েকটি ছোটগল্পের বই লিখেছিলেন। যাতে তিনি লিখেছেন  পুরুষদের সমান নারীদের জন্য সামাজিক, রাজনৈতিক, আইনি এবং অর্থনৈতিক অধিকার উত্থাপন নিয়ে। হাজরা মাশরুর ছিলেন প্রগতিশীল লেখক আন্দোলনের অন্যতম মশাল বহনকারী পাশাপাশি উপমহাদেশের নারীবাদের অন্যতম পথিকৃৎ।    পুরস্কার এবং স্বীকৃতি    ১৯৯৫ সালে পাকিস্তানের রাষ্ট্রপতির কাছ থেকে প্রাইড অফ পারফরম্যান্স পুরস্কার Remembering those who left us this year The Express Tribune (newspaper), Published 31 December 2012, Accessed 15 November 2019Profile and books of Hajra Masroor on goodreads.com website. Retrieved 24 June 2019  আলমি ফরোগ-এ-উর্দু অ্যাডাব পুরস্কার ।    মৃত্যু এবং উত্তরাধিকার  হাজরা মাশরুর ১৫ ই সেপ্টেম্বর ২০১২ সালে পাকিস্তানের করাচিতে মারা যান।    আরো দেখুন    তথ্যসূত্র   বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:লাহোরের লেখক বিষয়শ্রেণী:নিগার পুরস্কার বিজয়ী বিষয়শ্রেণী:মুহাজির ব্যক্তি বিষয়শ্রেণী:২০১২-এ মৃত্যু বিষয়শ্রেণী:১৯৩০-এ জন্ম বিষয়শ্রেণী:পাকিস্তানি নারীবাদী লেখক বিষয়শ্রেণী:পাকিস্তানি নারী ছোটগল্পকার